весели анекдоти за Преподаватели
Изпитна сесия по логика. Влязъл един студент. Професорът го попитал:
- Колега, ще ти задам един въпрос, за да проверя логическото ти мислене. Я ми кажи изпитът дава ли се или се взема!
Оня отговорил:
- Взема се.
 Преподавателят се захилил гадно:
- Е, взема се, ама ето - на! Ти няма да го вземеш.
И му писал двойка. Влязъл втори студент:
- Колега, изпитът дава ли се или се взема?
- Дава се.
- Е, дава се, ама аз пък няма да ти го дам!
И му писал двойка. Влязъл трети студент. Зададен му бил дежурният въпрос:
- Колега, изпитът дава ли се или взема?
Оня мислил, мислил, пък накрая казал:
- Изпитът се взема, ако ти го дадат.
Професорът се усмихнал доволно:
- Желязна логика, колега! Отличен!